**Učebné osnovy – všeobecná časť**

**Predmet:** *Maďarský jazyk a literatúra*

**Ročník:** piaty

**Rozsah vyučovacej hodiny:** 4 hodiny týždenne/ 132 hodín ročne

**1. Charakteristika predmetu**

Vyučovací predmet maďarský jazyk a literatúra má v podsystéme národnostného školského vzdelávania Slovenskej republiky centrálne postavenie. Maďarčina je na Slovensku menšinovým jazykom. Pre príslušníkov maďarskej národnosti je hlavným komunikačným prostriedkom zároveň významným symbolom národnej identity ako aj kultúry. Maďarský jazyk a literatúra ako vyučovací jazyk v Štátnom vzdelávacom programe patrí do vzdelávacej oblasti: Jazyk a komunikácia.

Hlavným cieľom vyučovania je rozvíjanie komunikačných schopností žiakov. Je potrebné chápať jazyka ako nástroja myslenia a komunikácie medzi ľuďmi, čo by sa vo vyučovaní jazyka malo premietnuť do zámerného preferovania rozvoja komunikačných kompetencií, ktoré budú istým teoretickým i praktickým východiskom ich ďalšieho rozvíjania v ostatných vyučovacích predmetoch s ohľadom na ich špecifické potreby.

Najväčší akcent sa kladie na vlastnú tvorbu jazykových prejavov, prácu s informáciami, čitateľskú gramotnosť, schopnosť argumentovať a pod.

Primárnym v literárnej výchove sa stáva rozvoj schopnosti žiaka poznávať svet a zmocňovať sa ho esteticko-umeleckými prostriedkami a úsilie odstrániť z vedomia žiaka presvedčenie jedinečnosti a nenahraditeľnosti kognitívneho prístupu k svetu a smerovanie k pochopeniu špecifík, ktoré v poznávacom procese predstavuje estetické osvojovanie reality. Obsahové osnovanie predmetu smeruje k rozvíjaniu čitateľských kompetencií, resp. súboru vedomostí, zručností, hodnôt a postojov zameraných na príjem umeleckého textu, jeho analýzu, interpretáciu a hodnotenie. Najdôležitejším prvkom v tejto koncepcii literárnej výchovy je sústredenie dôrazu na čítanie ako všestranné osvojovanie umeleckého textu. Cieľom sa stáva rozvoj čitateľských schopností, ktoré ďaleko presahujú aspekt technického zvládnutia čítaného textu a smerujú k prijatiu jeho obsahu.

Dobré zvládnutie jazykového učiva a najmä komunikatívnych kompetencií vytvára predpoklad na rozvinutie schopnosti úspešne sa uplatniť na trhu práce a v súkromnom živote. Jazyk sa chápe ako znak národnej a individuálnej identity, ako prostriedok komunikácie a profesionálnej realizácie a prostriedok na vyjadrovanie citov a pocitov.

**2. Výchovné a vzdelávacie stratégie**

*Poznávacie a rečové kompetencie*

Verejná prezentácia textu, verejný prejav

1) Pri ústnom prejave dodržiavať správne dýchanie, artikuláciu, spisovnú výslovnosť a správne uplatňovať suprasegmentálne javy.

2) Pri ústnom prejave primerane uplatňovať mimojazykové prostriedky.

3) Reprodukovať umelecký aj vecný text (doslovne, podrobne, stručne).

*Pamäťové, klasifikačné a aplikačné zručnosti*

1) Zapamätať si potrebné fakty a definície a vedieť demonštrovať ich znalosť.

2) Vysvetliť podstatu osvojených javov a vzťahov medzi nimi.

3) Na základe indukcie a zovšeobecnenia odvodiť charakteristiky (definície) nových javov.

4) Usporiadať známe javy do tried a systémov.

5) Aplikovať jazykovedné vedomosti na vecné a umelecké texty.

6) Pri písomnom prejave aplikovať pravopisnú normu.

*Analytické a syntetické zručnosti*

1) Uskutočniť jazykovú analýzu textu a vytvárať jazykový systém.

2) Odlíšiť medzi sebou umelecký a vecný text.

3) Odlíšiť medzi sebou texty z hľadiska jazykového štýlu, slohových postupov a slohových útvarov/žánrov.

*Tvorivé zručnosti*

1) Vytvoriť vlastný text na základe dodržiavania stanoveného slohového útvaru/žánru, slohového postupu, jazykového štýlu.

2) Ústne prezentovať vlastný text.

3) Napísať krátky príbeh (vlastný zážitok alebo vymyslený príbeh).

4) Dokončiť rozprávanie alebo neukončené prozaické dielo.

5) Zdramatizovať kratší prozaický alebo básnický text.

*Informačné zručnosti*

1) Používať jazykové príručky a slovníky, korigovať podľa nich vlastné texty.

2) Vyhľadávať, spracúvať a používať informácie z literárnych prameňov a internetu.

*Komunikačné zručnosti*

1) Adekvátne komunikovať s prihliadnutím na komunikačnú situáciu.

2) Vyjadrovať sa neverbálne a chápať neverbálnu komunikáciu.

3) Verejne prezentovať a obhájiť vlastný názor.

**3. Obsahový štandard**

**Jazyková komunikácia**

**Gramatika, štylistika, pravopis**

1. Hláskový systém maďarského jazyka

Samohlásky a spoluhlásky – účasť rečových orgánov na ich tvorení. Rozdelenie samohlások – vysoké a nízke, krátke a dlhé. Zákonitosti výskytu samohlások v slove. Sústava spoluhlások. Krátke a dlhé, znelé a neznelé spoluhlásky. Vzájomný vplyv spoluhlások v reči i v písme. Typy spodobovania. Dvojaké písanie hlásky *-j*.

1. Náuka o slove – morfológia a lexikológia

Vzťah významu a tvaru slov. Jedno- a viacvýznamové slová, homonymá, antonymá. Rovnoznačné slová (synonymá) a ich funkcia. Zvukomalebné slová. Ustálené spojenia: príslovia, porekadlá, prirovnania.

1. Kultúra reči. Situačné cvičenia. Obohacovanie individuálnej slovnej zásoby.
2. Pravopis. Uplatnenie zásad maďarského pravopisu (výslovnostný a etymologický princíp, princíp tradície) a zjednodušenia. Rozdeľovanie slov. Interpunkčné znamienka.

**Komunikácia a sloh**

1. Slohový výcvik. Pozorovanie makroštruktúry prejavu (úvod, jadro, záver).

**Literatúra**

1. Vznik písma a knihy; začiatky písomníctva.
2. Svet rozprávok.

Tvorby ľudovej slovesnosti v maďarskej a svetovej literatúre. Kompozícia rozprávok; čarovné čísla v rozprávkach; funkcia skutočných a rozprávkových prvkov. Ľudová a umelá rozprávka.

Z najkrajších rozprávok svetovej literatúry.

1. Maďarské ľudové rozprávky.
2. Umelé rozprávky maďarskej a svetovej literatúry (napr. Móra Ferenc: A didergő király; Benedek Elek: Világszép nádszálkisasszony, Andersen: A császár új ruhája; A rút kiskacsa; Božena Němcová: A tizenkét hónap). Rozlíšenie reálneho a fantastického sveta v rozprávkach. Bezčasovosť rozprávky.
3. Petőfi Sándor: János vitéz. Fazekas Mihály: Lúdas Matyi. Dej a kompozícia diela. Rozprávkové motívy. Gradácia deja v rozprávke.
4. Rozprávkový román. Antoine de Saint-Exupéry: A kis herceg. Frank Baum: Óz, a nagy varázsló.
5. Svet povestí.

8. Žánrové kritériá povestí a vznik povestí. Skutočné (historické) a rozprávkové prvky v povestiach. Slovenské a české povesti.

1. Kompozičné odlišnosti rozprávky a poviedky. Pozorovanie jazyka literárnych diel

(metafora, personifikácia).

**4. Kľúčové pojmy**

**Jazyková komunikácia**

**Zvuková rovina jazyka a pravopis** abeceda

hlásky, slabiky, slová

delenie hlások: samohlásky, spoluhlásky samohlásky (krátke, dlhé, vysoké, nízke) spoluhlásky (krátke, dlhé, znelé, neznelé) zákonitosti samohlások a spoluhlások pravopis spoluhlások „-*j*“ a „-*ly*"

bodka, otáznik, výkričník, čiarka, zátvorka, dvojbodka rozdeľovanie slov

rozdeľovanie predponových a zložených slov priama reč, uvádzacia veta

výslovnosť

**Významová/lexikálna rovina** jednovýznamové a viacvýznamové slová synonymá

antonymá

homonymá zvukomalebné slová

slovníky: pravopisný, synonymický, frazeologický ustálené slovné spojenia

príslovie, porekadlo, prirovnanie

**Tvarová/morfologická rovina** tvorenie slov skladaním

**Komunikácia a sloh**

pozdrav oslovenie predstavenie sa

ospravedlnenie – ústne ospravedlnenie s vysvetlením vyjadriť súhlas/nesúhlas blahoželanie – ústne/písomne

adresa, pohľadnica, súkromný list – písomne tvorba otázok (žiadosť o informáciu) rozhovor

začiatok a koniec telefonického rozhovoru osnova, nápis, nadpis, odsek

jednoduché rozprávanie –ústne/písomne: úvod, jadro, záver; časová postupnosť v rozprávaní

rozprávanie s prvkami opisu – ústne/písomne

opis – ústne/písomne: predmetu, obrázku/ilustrácie, osoby, pracovného postupu umelecký, vecný text

názor, diskusia, argument krátke správy: SMS, e-mail

oznam, správa, pozvánka, plagát, vizitka

kľúčové slová, obsah, konspekt, poznámky reprodukcia ústna

cielený rozhovor (interview) inzerát, reklama

**Literatúra**

**Všeobecné pojmy**

ilustrácia

autor/spisovateľ, básnik, čitateľ/divák

kniha, časopis, rozhlas, televízia, film, noviny knižnica

text

poézia, próza

literatúra pre deti a mládež, odborná(náučná literatúra), umelecká literatúra, dobrodružná literatúra, populárno-vedecká literatúra

divadelná hra hlavná myšlienka

**Literárne žánre a druhy** bájka, báseň

rozprávka: ľudová, autorská povesť: ľudová, autorská mýtus, komiks

**Štylizácia textu**

dialóg a monológ prirovnanie personifikácia/zosobnenie metafora

**Štruktúra diela** dej

literárna postava (hlavná a vedľajšia) nadpis

odsek kapitola verš strofa

**5. Výkonový štandard**

**Jazyková komunikácia**

Správne vymenovať maďarskú abecedu a pomocou nej vyhľadávať slová vo výkladových a frazeologických slovníkoch.

Správne rozlíšiť, vyslovovať a písať krátke a dlhé samohlásky a spoluhlásky. Správne rozlíšiť a písať hlásky *-j* a -*ly* – dvojaké označenie.

uplatnenie princípov maďarského pravopisu.

Poznať spisovné a nespisovné slová, vedieť ich rozlíšiť v texte.

Poznať slová s citovým zafarbením a bez citového zafarbenia, vedieť ich navzájom zamieňať. Vedieť určiť slovotvorný základ a prípony.

Vedieť určiť slová skladaním.

Vedieť sa orientovať v pravopisnom, výkladovom, synonymickom a frazeologickom slovníku, dokázať v ňom vyhľadať slová a slovné spojenia.

Disponovať vhodným výberom slovnej zásoby pre piaty ročník ZŠ. Vedieť samostatne opraviť svoju prácu.

Správne používať pravidlá maďarského pravopisu primerané pre piaty ročník ZŠ. Vedieť sa orientovať v pravopisnom slovníku.

Prekonávať prekážky v porozumení textu. Čítať text s porozumením. Mať pozitívny vzťah k materinskému jazyku.

Dbať na estetickú kvalitu písomnej práce.

Mať pozitívny vzťah k písomníctvu a písomnostiam (knihy, časopisy).

**Komunikácia a sloh**

Vyjadrovať sa zrozumiteľne.

Rešpektovať základné komunikačné pravidlá. Vedieť sa zapojiť do rozhovoru.

Porozumieť jednoduchým informáciám a podať ich ďalej. Vedieť reagovať na otázky, inzeráty, ponuky atď.

Vedieť poskytnúť informácie o sebe, o svojich každodenných aktivitách. Vedieť viesť telefónne rozhovory.

Porozprávať o svojich zážitkoch, túžbach, prianiach. Vyjadriť svoje pocity a zážitky.

Opísať veci, predmety, činnosti.

Rozprávanie, napísanie príbehu podľa názvu, obrázkov. Tvoriť nadpis k príbehom, k textom a obrázkom. Zostaviť osnovu.

Vyžiadať a podávať informácie (simulovanie situácií – pozdrav, oslovenie, predstavenie sa, rozlúčenie, ospravedlnenie).

Napísať blahoželanie k meninám, narodeninám sviatkom. Napísať pohľadnicu, krátky súkromný list.

Napísať krátky odkaz.

Napísať krátke správy – SMS, e-mail. Napísať krátke oznamy, správy, poznámky. Napísať krátke rozprávanie s opisom.

Mať odvahu sa vyjadriť.

Snažiť sa prispôsobiť svoje vyjadrovanie sa (verbálne, neverbálne). Smelšie poskytovať spätnú väzbu.

Snažiť sa aktívnejšie počúvať.

Sebavedome komunikovať, mať radosť z komunikácie.

**Literatúra**

Čítať s porozumením rôzne druhy primerane obťažných textov. Zreprodukovať čitateľský zážitok.

Výrazne (esteticky čítať umelecké texty.

Čítať s prirodzenou intonáciou, so správnym slovným a vetným prízvukom, vety členiť podľa zmyslu.

Pri čítaní využívať rôzne druhy stratégií (informatívne čítanie, študijné čítanie, zážitkové čítanie atď.).

Vyjadriť v ústnych a písomných prejavoch svoje zážitky z prečítaného textu a z bežných životných situácií.

V texte vyhľadať kľúčové slová.

Odlišovať v texte podstatné a okrajové informácie. Zostaviť osnovu z prečítaného textu.

Rozprávať o prečítanom texte.

Zreprodukovať, dramatizovať rozprávky, poviedky alebo povesti. Zreprodukovať dej so zachovaním časovej a príčinnej postupnosti a s obmenami. Výrazne predniesť báseň a úryvok z prózy.

Aktívne a tvorivo sa zúčastňovať na dramatizácii. Orientovať sa v deji rozprávok a povestí.

Dokončiť začatý príbeh rozprávaním, dramatizáciou, prípadne i ilustráciou. Hodnotiť postavy literárneho diela a určiť ich vzájomný vzťah.

Hodnotiť ilustrácie v literárnych textoch. Porovnávať literárne texty.

Určiť hlavnú myšlienku prečítaného diela. Vnímať a vyjadriť rytmus básní.

Tvoriť jednoduché rýmy. Orientovať sa v knižnici.

Smelo sa zapájať do rozhovorov, klásť otázky. Obhajovať, argumentovať vlastný názor. Dokázať kriticky sa prejaviť.

Mať pozitívny vzťah k literatúre, k čítaniu.

Vybudovať si vlastný hodnotový systém, etické a estetické cítenie.

**6. Hodnotenie**

Prospech žiaka sa klasifikuje. Pri hodnotení a klasifikácii výsledkov žiakov sa bude postupovať podľa Metodických pokynov na hodnotenie žiakov základných škôl č. 22/2011.

Prospech sa bude klasifikovať známkou výborný – nedostatočný.

Hodnotenie žiakov bude založené na kritériách v každom vzdelávacom výstupe. Cieľom hodnotenia je poskytnúť žiakovi a jeho rodičom spätnú väzbu o tom, ako žiak zvládol dané učivo, v čom má nedostatky a aké pokroky naopak dosiahol. Súčasťou hodnotenia je tiež povzbudenie do ďalšej práce.

Formy hodnotenia:

• ústna forma,

• hodnotenie známkou,

• zohľadnenie aktivity,

• hodnotenie bodovaním,

• hodnotenie písomným testovaním.

Klasifikácia písomných a didaktických testov:

|  |  |
| --- | --- |
| Percentá | známka |
| 100% - 88% | výborný |
| 87% - 75% | chválitebný |
| 74% - 50% | dobrý |
| 49% - 25% | dostatočný |
| 25% - 0 | nedostatočný |

Na klasifikáciu diktátov sa používa nasledovná stupnica hodnotenia:

|  |  |
| --- | --- |
| Počet chýb | Známka |
| 0 – 4 | výborný |
| 5 – 8 | chválitebný |
| 9 – 12 | dobrý |
| 13 – 16 | dostatočný |
| 17 - | nedostatočný |

**7. Učebné zdroje**

* Bolgár K.-Bukorné Danis E.: Magyar nyelv az lapiskola 5.osztálya számára, vyd. SPN, 2009
* Ádám Borbála: Magyar irodalom a 5.osztály számára, vyd.TERRA, 2009 Bratislava